RÅDETS UDTALELSE

af 15. marts 1999

om Belgiens stabilitetsprogram for 1999 - 2002

(1999/C 124/04)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1466/97 af 7. juli 1997 om styrkelse af overvågningen af budgetstillinger samt overvågning og samordning af økonomiske politikker(1), særlig artikel 5, stk. 1 og 2,

under henvisning til Kommissionen henstilling,

efter høring af Det Økonomiske og Finansielle Udvalg -

AFGIVET FØLGENDE UDTALELSE:

Den 15. marts 1999 undersøgte Rådet Belgiens stabilitetsprogram, som dækker perioden 1999 - 2002. Rådet noterer, at programmet sigter på yderligere at reducere det offentlige underskud og den offentlige gæld som procent af BNP ved at fastholde tempoet i den budgetkonsolideringsindsats, der blev gjort i henhold til andet konvergensprogram. Rådet finder endvidere, at programmet er i overensstemmelse med de overordnede retningslinjer for de økonomiske politikker.

Rådet noterer, at de budgetmæssige fremskrivninger i programmet er baseret på et forsigtigt makroøkonomisk scenario med en prognose for den reale BNP-vækst på 2,4 % for 1999 og 2,3 % pr. år for perioden 2000 - 2002. Ifølge dette scenario anslås det offentlige underskud at falde til 0,3 % af BNP i 2002, og gældskvoten forventes at falde med omkring 11 procentpoint mellem 1998 og 2002. Den betydelige forbedring af den makroøkonomiske udvikling i Belgien i de seneste år, der kendetegnes ved en lav inflation, faldende rentesatser, løntilbageholdenhed og en god eksportudvikling, tyder på, at de prognosticerede vækstrater skulle kunne opnås.

Rådet ser positivt på, at programmet lægger vægt på at fastholde et årligt primært overskud på 6 % af BNP som et centralt element i strategien for at konsolidere budgettet og reducere gælden; opnåelsen af høje primære overskud har været ankeret i budgetpolitikken i Belgien i de seneste år, og deres bidrag til yderligere budgetmæssig konsolidering - specielt en jævn formindskelse af den offentlige gæld - vil fortsat være af afgørende betydning på det mellemlange sigt. Rådet noterer, at de i stabilitetsprogrammet opereres med, at det ikke vil være nødvendigt med yderligere diskretionære foranstaltninger for at nå dette mål under forudsætning af, at de foranstaltninger af permanent karakter, der allerede er vedtaget, vil fortsætte med at give et tilstrækkeligt provenu; Rådet finder, at denne politik forekommer at være troværdig.

Rådet mener, at den underliggende budgetstilling svarende til et underskud på 0,3 % af BNP i år 2002 er tilstrækkelig til at sikre en sikkerhedsmargen for at undgå, at underskuddet overskrider BNP-tærsklen på 3 % som følge af normale konjunktursvingninger. Budgetmålet på mellemlang sigt i det belgiske stabilitetsprogram er derfor i fuld overensstemmelse med kravene i stabilitets- og vækstpagten. Det er imidlertid også nødvendigt at fortsætte budgetkonsolderingen i Belgien for at sikre, at gældfskvoten fortsætter med at falde, og for at kunne løse problemer på længere sigt, specielt problemerne i forbindelde med befolkningens aldring.

Rådet noterer med tilfredshed, at den belgiske regering er fast belsuttet på at vedtage korrigerende foranstaltninger, hvis der skulle indtræde en afvigelse fra normen for det primære overskud; det noterer ligeledes, at der i stabilitetsprogrammet opstilles en realistisk regel for at fremskynde reduktionen af underskuddet, hvis væksten skulle blive højere end forventet. Det opfordrer de belgiske myndigheder til nøje af følge udviklingen i de offentlige finanser og til at træffe de nødvendige foranstaltninger for at sikre, at målene på dette område nås på såvel føderalt som regionalt plan.

Rådet noterer med tilfredshed, at den planlagte budgetpolitiske konsolideringsindsats vil blive ledsaget af foranstaltninger til at reducere den samlede skattebyrde og arbejdskraftomkostningerne, bl.a. i form af indeksering af indkomstskatteintervaller og en reduktion af arbejdsgivernes socialsikringsbidrag. Rådet mener imidlertid, at der bør gøres en indsats for yderligere at lette skattebyrden i Belgien.

Det noterer også, at stabilitetsprogrammet giver en margen for en årlig stigning i de reale primære udgifter på 11/2 %. Rådet anerkender, at allokering af øgede ressourcer til de offentlige investeringer, der i øbjeblikket ligger på et lavt niveau, ville øge den belgiske økonomis potentiale. Det opforder de belgiske myndigheder til at gå videre med at indføre og implementere de nødvendige strukturreformer for at forbedre arbejds- og varemarkedernes virkemåde og kvaliteten i de offentlige udgifter.

Rådets noterer, at en succesfuld implementering af stabilitesprogrammet afhænger af den snæver samordning af foranstaltninger på alle myndighedsniveauer; det tilskynder myndighederne i Belgine til at fortsætte deres snævre samarbejde i dette øjemed.

(1) EFT L 209 af 2.8.1997, s. 1.